वैरामुत्तु
वैरमुत्तु रामस्वामी (तमिल: வைரமுத்து) (जन्म: जुलाई 13 1953) तमिल के नामी सुकवि, गीतकार और उपन्यासकार हैं जो तमिल फिल्म उद्योग में भी काम करते हैं और तमिल साहित्य जगत में एक प्रमुख हस्ती हैं। चेन्नई के पच्चय्यप्पा कॉलेज से स्नातकोत्तर पदवी लेके उन्होंने एक अनुवादक के रूप में काम शुरू किया, जबकि वे एक प्रकाशित, प्रशस्त कवि भी थे। उन्होंने भारतीराजा द्वारा निर्देशित फिल्म निलल्गल् (छायाएं) के साथ वर्ष १९८० में तमिल फिल्म उद्योग में प्रवेश किया। अपने ४० साल के सिनिमा उद्योग में उन्होंने ७५०० से अधिक गीत और कविताएँ लिखी हैं जो बहुत लोकप्रिय हुई हैं। उन्हें सात राष्ट्रीय पुरस्कार दिए गए हैं जो किसी भी भारतीय गीतकार के लिए सबसे अधिक हैं। अपने प्रचुर साहित्यिक संरचना के लिए उन्हें पद्म श्री, पद्म भूषण और देश-विदेश के संस्थानों के साहित्य अकादमी पुरस्कार से भी सम्मानित किया गया है।